[{"text_idx": "#000001", "text": "Kui Kuremaa ujula ka\u0308esolev hooaeg lo\u0303peb ja suvepuhkus algab, alustatakse seal mini-spaa ehitamist, mis peaks valmima juba 1. oktoobriks."}, {"text_idx": "#000002", "text": "Mini-spaa rajatakse 174 ruutmeetri suurusele alale praeguse suure ujumisbasseini ko\u0303rval, kus praegu asub panipaik. Tulevase mini-spaa suur bassein jagatakse neljaks osaks. Sinna rajatakse 30 sentimeetri su\u0308gavune beebibassein, 70 sentimeetri su\u0308gavune va\u0308ikelastebassein, vastuvoolu ujumise ala ning 120 sentimeetri su\u0308gavune bassein, kus asuvad mitmesugused dus\u030cid, kosed ja mullivann. Atraktsioonid ei puudu ka lastebasseinidest: beebibasseini rajatakse va\u0308ike kosk ning veidi suuremate laste basseini liuma\u0308gi."}, {"text_idx": "#000004", "text": "Kuremaa ujula mini-spaa projekti on koostanud Amhold AS ja hetkel otsib Jo\u0303geva vallavalitsus hanke korras ehitajat. Pakkumisi oodatakse 4. aprillini. Vallavalitsuse eelarvest on ehitamiseks eraldatud 400 000 eurot, kuid objekti ta\u0308pne maksumus selgub pa\u0308rast ehitushanke vo\u0303itja va\u0308ljakuulutamist. Ujula juhataja Raivo Tralla ootab ehitajalt, et kasutataks korralikke puhastus-, ventilatsiooni- ja ku\u0308tteseadmeid."}, {"text_idx": "#000005", "text": "Kui spaa valmib, siis to\u0303usevad ujula ku\u0308lastajatele paratamatult ka piletihinnad, kuid kui palju just, on praegu ennatlik va\u0308lja o\u0308elda. Tralla so\u0303nul kaalutakse edaspidi ka kiibiga ka\u0308epaelte kasutamist, mis ta\u0308hendab, et tavabasseinide ku\u0308lastajad saavad spaava\u0308ravatest sisse soodsama hinnaga."}, {"text_idx": "#000006", "text": "Hindade teemal pole Tralla so\u0303nul praegu veel mo\u0303tet pikalt arutleda. \u201cEsmalt tuleb leida ehitaja ning spaa valmis saada,\u201d ma\u0308rkis juhataja."}, {"text_idx": "#000007", "text": "Raivo Trallal on hea meel, et koosto\u0308o\u0308 ujula pidaja ehk Jo\u0303geva vallaga sujub ning Kuremaa ujulat arendatakse pidevalt. \u201cKolmeteistku\u0308mne aasta tagusest ajast, mil ma siia to\u0308o\u0308le tulin, on ujula palju edasi arenenud. Ko\u0303ik va\u0308lisriikide ku\u0308lalised imestavad, kuidas sellises va\u0308ikeses kohas niisugune asutus to\u0308o\u0308tab,\u201d lisas ta."}, {"text_idx": "#000013", "text": "Mu\u0308u\u0308n toidukartulit \u201cLaura\u201d ja \u201cGala\u201d. Vo\u0303rk 25 kg.Transport. Tel 5199 3008."}, {"text_idx": "#000018", "text": "Teostame erinevaid ehitusto\u0308id (korterite remont, viimistlusto\u0308o\u0308d, puusepato\u0308o\u0308d jms). Lisa info tel 5353 5003."}]